Hvers vegna eru sumir daprir , en aðrir hamingjusamir ? Hvers vegna eiga sumir svo auðvelt með að hugsa jákvætt , á meðan aðrir virðast fastir í neikvæðni ? Hvers vegna geta sumir læknast af sjúkdómum , á meðan öðrum hrakar ? Svarið liggur í undirmeðvitundinni . Hugur okkar er afar magnað fyrirbæri sem fær allt of litla athygli í almennri umræðu . Hugur okkar er tvískiptur . Annars vegar erum við með hinn meðvitaða huga eða meðvitundina ( conscious mind ) og hins vegar undirmeðvitund ( subconscious mind ) . Talið er að meðvitundin okkar sé eingöngu 5% af huga okkar en undirmeðvitundin sé 95% . Hefur þessi skipting oft verið sett myndrænt fram þar sem meðvitundin er toppurinn á ísjakanum en undirmeðvitundin það sem er fyrir neðan eða er “ falið ” . Mjög mikill munur á þessum tveimur ólíku hlutum hugans . Meðvitundin er hinn skapandi hugur en undirmeðvitundin er hinn forritaði hugur , hugur hefða og venja . Saman stjórnar hugurinn í heild sinni lífi okkar , hegðun , líðan og heilsufari og af þessum tveimur hlutum hugans gegnir undirmeðvitundin aðalhlutverki enda talið að hún sé 95% en meðvitundin eingöngu 5% . Undirmeðvitundin er eins og harði diskurinn , þar eru allar upplýsingar geymdar , allar minningar , allt sem við höfum lært , lesið , séð og upplifað . Undirmeðvitundin stýrir líka öllu sjálfvirka kerfinu okkar , hjarta - og æðakerfinu , öndun , meltingu , sér um að breyta matnum sem við borðum í næringu og skila út restinni , stjórnar því hvernig hárið vex . Fyrstu 7 ár ævinnar er undirmeðvitundin galopin og eru þessi ár hugsuð til þess að forrita huga okkar . Tilgangurinn er sá að börn geti lært allt það sem þau þurfa til að verða einstaklingar í því samfélagi sem við lifum í , læra að tala , ganga , borða , læra siði og venjur o.s.frv . Allt sem við sjáum , heyrum , lna þegar það fullorðnast , oft breytist ir okkur gðunarmynstrum , l æfingin gerði það að verkum ið að h undirmeðvitund ( subconsciærum af umhverfi okkar , foreldrum , systkinum og öðru fólki í lífi okkar , fer beint inn í undirmeðvitund okkar og verður að forriti eða “ prógrammi ” . Það forrit getur síðan spilað í undirmeðvitund okkar það sem eftir er , nema við tökum meðvitaða ákvörðun um að breyta forritinu en oft getur það reynst erfitt . Allt að 95% tímans göngum við fyrir þessum sjálfvirku forritum sem eru til staðar í undirmeðvitund okkar og þau stjórna lífi okkar . Vísindin hafa sýnt fram á að því miður eru u.þ.b. 70% af þessum forritum sem við fáum frá öðru fólki í barnæsku neikvæð eða óhjálpleg og jafnvel skaðleg . Ef líf okkar stjórnaðist eingöngu af meðvitund okkar væri líf okkar í samræmi við vilja okkar , óskir og drauma . En því miður er það ekki svo , þá væru allir að lífa sínu drauma lífi . Líf okkar stjórnast fyrst og fremst af forritunum í undirmeðvitund okkar eða 95% . Þessi forrit sem við fengum frá öðru fólki fyrstu 7 ár ævinnar eru eðli málsins samkvæmt ekki endilega í samræmi við okkar vilja , drauma eða markmið . Á móti kemur að ef við hefðum ekki þessi forrit í undirmeðvitundinni okkar , þyrftum við sífellt að læra aftur og aftur að ganga , lesa , keyra bíl , o.s.frv. en það myndi gera líf okkar ansi erfitt . Þannig erum við bæði með jákvæð og neikvæð forrit . Stundum skemmum við fyrir sjálfum okkur og skiljum svo ekkert í því hvers vegna við hegðum okkur þvert á markmið okkar og áætlanir . Meginástæðurnar fyrir því að við eigum oft svo erfitt með að ná markmiðum okkar , breyta einhverjum venjum eða hegðunarmynstrum , lífsreglum eða öðru sem þvælist fyrir okkur í lífinu eru einmitt þessi forrit í undirmeðvituninni . Forritin eru líka ástæðan fyrir því hvers vegna fólk , jafnvel þótt það vilji það ekki , svo oft breytist í foreldra sína þegar það fullorðnast , við fáum sömu forritin í undirmeðvitund okkar frá foreldrum okkar , og foreldrar okkar fengu frá sínum foreldrum . Þegar forritin í undirmeðvitund okkar eru í ósamræmi við það sem við viljum eða þráum , þá segir það sig sjálft að 95% vinna alltaf 5% . Sama hversu harðákveðin við erum í því að missa þessi 5 aukakíló , ef við erum með forrit sem segir okkur að þetta sé of erfitt , að við getum þetta ekki , að við eigum þetta ekki skilið , eða t.d. að maður eigi að verðlauna sig með mat , getur það unnið gegn okkur með þeim hætti að okkur mistekst . Forritin í undirmeðvitundinni geta þannig tekið frá okkur frjálsan vilja ! Ef þig dreymir um að byrja að vakna kl. 6 á morgnanna til að fara út að hlaupa en þú gefst upp eftir 1 - 2 skipti eða þú virkilega kvelst og pínist við þetta eru allar líkur á að þú sért með forrit í undirmeðvitundinni sem vinnur gegn þér . Ef að þig dreymir um að stofna fyrirtæki en þú ert þess í stað fastur í 9 - 17 vinnunni þinni árum saman ertu með forrit í undirmeðvitundinni sem vinnur gegn þér . “ Ég er ekki nógu klár , ég er ekki nóg , mér mun mistakast ” , o.s.frv . En hvernig vitum við hvaða forrit við erum með í undirmeðvitund okkar og hvernig breytum við þeim ? Ef 95% af lífi þínu stjórnast af forritum í undirmeðvitund þinni þá þarftu einungis að skoða líf þitt til að komast að því hvaða forrit þú ert með . Það sem þú hefur alltaf átt auðvelt með að gera og fá fram í þínu lífi , stafar af því að þú ert með forrit sem hjálpar þér að ná því fram . En ef þú hefur alltaf þurft að erfiða með suma hluti , þarft virkilega að leggja þig fram við að ná einhverju fram í lífinu , jafnvel án árangurs , þá ertu með forrit í undirmeðvitundinni sem vinnur gegn þér . Ef þú ert óhamingjusamur en skilur ekki hvers vegna eru líkur á að rótina sé að finna í undirmeðvitundinni . Það eru til leiðir til breyta þessum forritum og skipta þeim út fyrir heilbrigð forrit . Það er hægt að gera með dáleiðslu , þar sem við höfum beinan aðgang að undirmeðvitundinni . Það er einnig hægt að gera með sjálfsdáleiðslu og endurtekningu . Dáleiðsla er náttúrulegt ástand sem allir fara í , t.d. rétt áður en við sofnum og svo rétt eftir að við losum svefn á morgnanna . Með því að fara endurtekið með jákvæðar staðhæfingar á þessu tímum sólarhrings getum við endurforritað okkur sjálf . Það getur tekið tíma en það er svo vel þess virði . Undirmeðvitundin okkar er alvitur , veit allt um okkur og er gríðarlega öflug . Þegar við lærum að virkja kraft hennar og fá hana til að vinna með okkur þá getur hún unnið kraftaverk í lífi okkar . Höfundur er lögmaður og dáleiðari . Mikil áhugamanneskja um andleg málefni , áhrif huga og tilfinninga á heilsu og líðan .